CELEX: 62018CA0379
Language: et
Date: 2019-11-21 00:00:00
Title: kohtuasi C-379/18: Euroopa Kohtu (neljas koda) 21. novembri 2019. aasta otsus (Bundesverwaltungsgerichti eelotsusetaotlus - Saksamaa) – Deutsche Lufthansa AG versus Land Berlin (Eelotsusetaotlus – Lennutransport – Direktiiv 2009/12/EÜ – Artiklid 3 ja 6 – Artikli 11 lõiked 1 ja 7 – Lennujaamatasud – Lennujaama kasutajate õiguste kaitse – Lennujaama juhtorgani võimalus leppida kokku madalamates tasudes kui need, mille on heaks kiitnud sõltumatu järelevalveasutus – Lennujaama kasutaja õiguskaitsevahendid – Täiendav vaidlustamisvõimalus kohtuasja õiglaselt lahendavas tsiviilkohtus)

27.1.2020   
            
            
               ET
            
            
               Euroopa Liidu Teataja
            
            
               C 27/5
            
         
      Euroopa Kohtu (neljas koda) 21. novembri 2019. aasta otsus (Bundesverwaltungsgerichti eelotsusetaotlus - Saksamaa) – Deutsche Lufthansa AG versus Land Berlin
      (kohtuasi C-379/18) (1)
      
      (Eelotsusetaotlus - Lennutransport - Direktiiv 2009/12/EÜ - Artiklid 3 ja 6 - Artikli 11 lõiked 1 ja 7 - Lennujaamatasud - Lennujaama kasutajate õiguste kaitse - Lennujaama juhtorgani võimalus leppida kokku madalamates tasudes kui need, mille on heaks kiitnud sõltumatu järelevalveasutus - Lennujaama kasutaja õiguskaitsevahendid - Täiendav vaidlustamisvõimalus kohtuasja õiglaselt lahendavas tsiviilkohtus)
      (2020/C 27/05)
      Kohtumenetluse keel: saksa
      
         Eelotsusetaotluse esitanud kohus
      
      Bundesverwaltungsgericht
      
         Põhikohtuasja pooled
      
      
         Kaebaja ja kassatsioonkaebuse esitaja: Deutsche Lufthansa AG
      
         Vastustaja ja vastustaja kassatsioonimenetluses: Land Berlin
      
         Menetluses osalesid: Berliner Flughafen GmbH, Vertreter des Bundesinteresses beim Bundesverwaltungsgericht
      
         Resolutsioon
      
      
                  1.
               
               
                  Euroopa Parlamendi ja nõukogu 11. märtsi 2009. aasta direktiivi 2009/12/EÜ lennujaamatasude kohta ja eelkõige selle artiklit 3, artikli 6 lõike 5 punkti a ning artikli 11 lõikeid 1 ja 7 tuleb tõlgendada nii, et nendega on vastuolus niisugune riigisisene õigusnorm, mis lubab lennujaama juhtorganil määrata lennujaama kasutajaga kindlaks lennujaamatasud, mis erinevad selle juhtorgani koostatud ja sõltumatu järelevalveasutuse heaks kiidetud lennujaamatasudest selle direktiivi tähenduses.
               
            
                  2.
               
               
                  Direktiivi 2009/12 tuleb tõlgendada nii, et sellega on vastuolus liikmesriigi õiguse selline tõlgendus, mille kohaselt ei saa lennujaama kasutaja otse vaidlustada otsust, millega sõltumatu järelevalveasutus kiitis heaks lennujaamatasude süsteemi, aga ta saab esitada tsiviilkohtusse hagi lennujaama juhtorgani vastu ja väita sellega seoses üksnes seda, et sellelt kasutajalt nõutav lennujaamatasude süsteemiga kehtestatud tasumäär ei ole õiglane.
               
            
         (1)  ELT C 276, 6.8.2018.